***Consiliul de Administrație***

**ANUNȚ**

**CONCURS PENTRU OCUPAREA FUNCȚIEI DE MANAGER**

În conformitate cu prevederile *Legii nr. 95/2006 privind reforma în domeniul sănătăţii (Capitolul III Conducerea spitalelor), modificată şi completatăde Ordonanţa Guvernului nr.44/2024 (Art.176 aliniatul 2, Art.185 aliniatele 13-14),Ordinului ministrului sănătății nr. 1520/2016, privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății si al Regulamentului de organizare și desfașurare a concursului pentru ocuparea funcției de manager persoană fizicădin Institutul de Urgenţă pentru Boli Cardiovasculare „Prof.Dr.C.C.Iliescu”.*

**Concursul va avea loc la sediul** **Institutului de Urgenţă pentru Boli Cardiovasculare „Prof.Dr.C.C.Iliescu”, din Şoseaua Fundeni nr.258, sector 2, București, Sala Amfiteatrul Chirurgie Cardiovasculară, în perioada 07.10.2024 – 29.11.2024, desfășurându-se în două etape:**

1. Etapa de verificare a îndeplinirii de către candidați a condițiilor stabilite în anunțul de concurs, care se va desfășura în data de12.11.2024 – ora 12.00, etapă eliminatorie;
2. Etapa de susținere publică și de evaluare a proiectului de management, care se va desfășura pe baza temelor – cadru, în data de 25.11.2024, începând cu ora 10.00.

**Calendarul de desfășurare a concursului este**:

* Vizitarea institutului de către candidații interesați – în data de 21.10.2024 în intervalul orar 12.00-15.00.
* Termen limită de înscriere a candidaților – până la data de 11.11.2024 ora 12.00.
* Verificarea dosarelor candidaților – cel tarziu până la data de 12.11.2024, ora 12.00.
* Afișarea listei candidaților admiși – 12.11.2024, ora 13.00
* Depunerea contestațiilor față de rezultatele de verificare a dosarelor – până cel târziu la data de 13.11.2024, ora 13.00.
* Soluționarea contestațiilor – cel tarziu până la data de14.11.2024, ora 13.00.
* Afișarea rezultatelor contestațiilor –14.11.2024, ora 14.00.
* Afișarea pe site-ul unității a proiectelor de management ale candidaților admiși –19.11.2024, ora 15.00.
* Susținerea publică a proiectului de management –25.11.2024,începând cu ora 10.00.
* Afișarea rezultatelor –26.11.2024, ora 10.00.
* Depunerea contestațiilor – până cel târziu la data de 27.11.2024,până la ora10.00.
* Soluționarea contestațiilor – 29.11.2024, ora 10.00.
* Afișarea rezultatelor finale – 29.11.2024, ora 13.00.

La concurs pot participa persoane fizice care întrunesc cumulativ următoarele condiții:

1. să fie absolvent de studii universitare de licenţă absolvite cu diplomă de licenţă sau echivalentă în medicină, specializarea medicină, medicină dentară, specializarea medicină dentară, ştiinţe juridice sau ştiinţe economice;
2. să fie absolvent cu diplomă a studiilor universitare de master în specialitatea studiilor necesare ocupării funcţiei sau cu diplomă conform prevederilor art. 57 alin. (2) din Legea nr. 199/2023, cu modificările şi completările ulterioare, cu excepţia absolvenţilor de medicină, specializarea medicină şi medicină dentară, specializarea medicină dentară;
3. să aibă cel puţin 5 ani vechime în specialitatea studiilor necesare ocupării funcţiei.

**Dosarul de înscriere se depune la sediul Institutului de Urgenţă pentru Boli Cardiovasculare „Prof.Dr.C.C.Iliescu”, din Şoseaua Fundeni nr.258, sector 2, București, la Serviciul RUNOS, până la data de 11.11.2024 ora 12.00, prezentându-se numărul de pagini din dosarul depus.**

**Dosarul de înscriere trebuie să conțină următoarele documente:**

1. cererea de înscriere la concurs în care candidatul menționează funcția pentru care dorește să candideze;
2. copia certificată pentru conformitate a actului de identitate, aflat în termen de valabilitate;
3. copia certificată pentru conformitate a diplomei de licență sau echivalente;
4. copia certificată pentru conformitate a documentelor care atestă absolvirea cursurilor de perfecționare în management sau management sanitar prevazute la art.1 alin.(1) lit.c) din Regulamentul de organizare și desfășurare a concursului aprobat prin Ordinul ministrului sănătății nr.1520/2016 ori a diplomei de masterat sau doctorat în management sanitar, economic sau administrativ, organizat într-o instituție de învățământ superior acreditată, potrivit legii;
5. curriculum vitae;
6. adeverința care atestă vechimea în posturi cu studii universitare de lungă durată sau copie certificată pentru conformitate a carnetului de muncă;
7. cazierul judiciar sau declarația candidatului prin care acesta își exprimă consimțământul pentru obținerea extrasului de pe cazierul judiciar de către comisia de concurs conform Legii nr. 290/2004 privind cazierul judiciar, republicată, cu modificările și completările ulterioare;
8. adeverința din care rezultă că este apt medical, fizic și neuropsihic;
9. declarația pe proprie răspundere privind necolaborarea cu Securitatea înainte de anul 1989;
10. copie certificată pentru conformitate a actelor(certificate de căsătorie etc.) prin care candidatul și-a schimbat numele, după caz;
11. proiectul de management realizat de candidat;
12. declarație pe propria răspundere a candidatului că proiectul de management este conceput și realizat integral de către candidat;
13. declarație pe propria răspundere că în ultimii 3ani nu a fost constatată de către instituția competentă existența conflictului de interese ori starea de incompatibilitate cu privire la candidat;
14. declarație pe propria răspundere privind conformitatea cu originalul a copiilor de pe documentele depuse la dosarul de înscriere.

Persoanele și mass – media interesate de susținerea proiectului de management vor transmite intenția de participare pe adresa de e-mailconsiliu.adm@cardioiliescu.rocu precizarea numelui și prenumelui și eventualele întrebări pe care vor să le adreseze candidaților în legătură cu proiectul de management.

Participarea persoanelor interesate se face după confirmarea intenției de participare de către comisia de concurs cu cel puțin 24 ore înainte de data susținerii publice a proiectului de management.

Pe site-ul Institutului de Urgenţă pentru Boli Cardiovasculare „Prof.Dr.C.C.Iliescu”,https://cardioiliescu.ro/, precum și la sediul unității se află afișate:

* Anunțul de participare
* Bibliografia de concurs
* Temele – cadru pentru proiectul de management
* Cerere de înscriere
* Regulamentul de organizare și desfășurare a concursului pentru ocuparea funcției de manager persoană fizică din Institutul de Urgenţă pentru Boli Cardiovasculare „Prof.Dr.C.C.Iliescu”.

Relații suplimentare se pot obține la telefon021 317.52.22 / 0734222433și la adresade e-mail:consiliu.adm@cardioiliescu.ro, de luni – vineri orele 08.00 – 15.00.

**PREŞEDINTELE**

**CONSILIULUI DE ADMINISTRAŢIE,**

**Conf.Univ.Dr. Știru Ovidiu**